31998R1138
L 159/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1138/98 НА СЪВЕТА
от 28 май 1998 година
за изменение на приложения II и III към Регламент (ЕО) № 519/94 относно общите правила за внос от някои трети страни
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него,
като взе предвид предложението на Комисията,
като има предвид, че Регламент (ЕО) № 519/94 (1) въведе по отношение на Китайската народна република квотите, изброени в приложение II към посочения регламент, и мерките за наблюдение, изброени в приложение III към него;
като има предвид, че целта на Съвета при установяване на квотите бе да постигне баланс между подходящо ниво на защита на съответните промишлености в Общността и поддържане на приемливо ниво на търговия с Китай, като държи сметка за различните интереси;
като има предвид, че анализът на основните икономически показатели, по-специално обема и пазарния дял на китайския внос, водят до заключението, че квотата за детски играчки, попадащи под кодове по ХС/КН 9503 41, 9503 49 и 9503 90, следва да се отмени, и че подобно отменяне няма да е в разрез с гореспомената цел, нито е вероятно да наруши пазара на Общността;
като има предвид, че в светлината на придобития опит при прилагането на квотите, състоянието на съответните производители в Общността показва, че 5 % увеличение на квотите ще е целесъобразно и няма да е в разрез с гореспомената цел, нито ще наруши пазара на Общността; като има предвид, че по отношение на обувките обаче, особено чувствителният характер на промишлеността показва, че в настоящия момент не е целесъобразно да се прави увеличение;
като има предвид, че продуктите, по отношение на които с настоящия регламент се отменя квотата, следва при все това да бъдат предмет на предварително наблюдение от Общността, с цел да се осигури адекватен мониторинг на обема и цените на вноса на съответните продукти;
като има предвид, че количествените квоти и мерките за наблюдение, въведени съгласно Регламент (ЕО) № 519/94, следва да бъдат съответно изменени,
ПРИЕ НАСТОЯЩИЯ РЕГЛАМЕНТ:
Член 1
Приложения II и III към Регламент (ЕО) № 519/94 се заменят с приложенията, които са поместени съответно в приложения I и II към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Той се прилага от 1 януари 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 май 1998 година.